b'\n_START_ARTICLE_\nVarnostne funkcije motorne \xc5\xbeage\n_START_PARAGRAPH_\nVarnostne funkcije motorne \xc5\xbeage so funkcije motorne \xc5\xbeage, ki ob pravilni uporabi varujejo njenega uporabnika pred po\xc5\xa1kodbami._NEWLINE_Motorne \xc5\xbeage vklju\xc4\x8dujejo \xc5\xa1tevilne varnostne zna\xc4\x8dilnosti, ki so skupne za orodja z motornim pogonom. Proizvajalci so izumili \xc5\xa1tevilne oblikovne zna\xc4\x8dilnosti za izbolj\xc5\xa1anje varnosti. Nekatere funkcije so postale standardne, druge pa so zakonsko zahtevane. Najbolj\xc5\xa1a praksa narekuje, da uporabnik \xc5\xbeago pregleda pred za\xc4\x8detkom dela in z delom za\xc4\x8dne, \xc4\x8de so vse varnostne funkcije brezhibne. _NEWLINE_Dodatne varnostne funkcije so pomembne za proizvajalce \xc5\xbeag kot odli\xc4\x8dna komercialna prednost pred konkurenco. Podjetja \xc5\xa1e vedno razvijajo nove varnostne funkcije. Ve\xc4\x8dina varnostnih funkcij motorne \xc5\xbeage se osredoto\xc4\x8da na udarec \xc5\xbeage nazaj, da se mu uporabnik izogne ali zmanj\xc5\xa1a tveganje za po\xc5\xa1kodbe (oblikovanje me\xc4\x8da in verige \xc5\xbeage, zavora verige). Poleg varnostnih funkcij na \xc5\xbeagi mora biti delavec oble\xc4\x8den v posebno obla\xc4\x8dilo za delo z motorno \xc5\xbeago. \xc5\xa0e posebej moramo biti previdni s starej\xc5\xa1imi \xc5\xbeagami, katere imajo le malo varnostnih funkcij ali jih sploh nimajo.\n_START_SECTION_\nVeriga\n_START_PARAGRAPH_\nVeriga mora biti ustrezno usklajena glede na me\xc4\x8d \xc5\xbeage. Proizvajalci motornih \xc5\xbeag ponujajo ustrezne verige za vsak tip \xc5\xbeage. _NEWLINE_Veriga mora biti vedno pravilno nabru\xc5\xa1ena. To je za varnost zelo pomembno. Klju\xc4\x8dni parameter za ostrenje je globinomer. Globinomer je majhna jeklena izboklina pred vsakim rezalnim zobom. Razlika  med vodilnim rezalnim robom in globinomerom dolo\xc4\x8da globino rezanja lesa. \xc4\x8ce je globinomer prenizek, rezalni zob preve\xc4\x8d zare\xc5\xbee v les, zato je \xc5\xbeago te\xc5\xbeko nadzorovati in zelo se pove\xc4\x8da mo\xc5\xbenost povratnega udarca. Nekatere verige imajo varovalne \xc4\x8dlene pred vsakim rezalnim \xc4\x8dlenom. Varovalni \xc4\x8dlen prepre\xc4\x8duje zatikanje na manj\xc5\xa1ih predmetih, kot so drobne vejice in podobno.\n_START_SECTION_\nZmanj\xc5\xa1evanje povratnega udarca\n_START_PARAGRAPH_\nPovratni udarec motorne \xc5\xbeage je v prvi vrsti posledica rezanja z zgornjo \xc4\x8detrtino rezalnega me\xc4\x8da. Nekatere \xc5\xbeage, po navadi elektri\xc4\x8dne za uporabo na vrtu, \xc5\xa1\xc4\x8ditijo to celotno obmo\xc4\x8dje s \xc5\xa1\xc4\x8ditnikom. Rezanje povzro\xc4\x8da reakcijsko silo na \xc5\xbeago. Obi\xc4\x8dajno bi to moral biti spodnji rob me\xc4\x8da. Veriga potuje proti \xc5\xbeagi in \xc5\xbeago varno potegne proti hlodu. Na zgornjem delu me\xc4\x8da veriga potuje navzdol, vendar reakcijska sila povzro\xc4\x8di na tem delu nasprotni u\xc4\x8dinek ter povzro\xc4\x8di povratni udarec navzgor._NEWLINE_Na manj\xc5\xa1ih \xc5\xbeagah za doma\xc4\x8do uporabo so vgrajeni plasti\xc4\x8dni ali kovinski \xc5\xa1\xc4\x8ditniki \xc4\x8dez konico me\xc4\x8da \xc5\xbeage. \xc4\x8ceprav so te varnostne naprave u\xc4\x8dinkovite, ovirajo zmogljivosti in uporabnost \xc5\xbeage. To je razlog, da se ne uporabljajo prav pogosto. Izna\xc5\xa1li so zelo uporabno razli\xc4\x8dico enoro\xc4\x8dne \xc5\xbeage na baterijski pogon za obrezovanje. Kljukasti nos se uporablja za rezanje vejevja in nima veliko pomanjkljivosti v primerjavi z majhnimi \xc5\xbeagami.\n_START_SECTION_\nRezalni me\xc4\x8di\n_START_PARAGRAPH_\nRezalni me\xc4\x8di se pogosto uporabljajo za globoke reze tudi s konico rezalnega me\xc4\x8da. Enostavna re\xc5\xa1itev za zmanj\xc5\xa1evanje sile na vrhu me\xc4\x8da in s tem tudi povratnega udarca je zmanja\xc5\xa1an premer konice rezalnega me\xc4\x8da. Proizvajalci motornih \xc5\xbeag zaradi tega izdelujejo specialne rezalne me\xc4\x8de z majhnim premerom konice me\xc4\x8da.\n_START_SECTION_\nZavora verige\n_START_PARAGRAPH_\nZavora verige prepre\xc4\x8duje nadaljnje "vrtenje" rezalne verige, in sicer z jeklenimi zavorami, ki so na bobnu sklopke. Silo vpetja zavornega pasu zagotavlja mo\xc4\x8dna vzmet. Zavora verige ima dve funkciji. Prva je ta, da zablokiramo verigo pri menjavi polo\xc5\xbeaja rezanja, druga pa, ko \xc5\xbeago pri\xc5\xbegemo, le ta potrebuje delno odprt "plin" in zato s tem  prepre\xc4\x8dimo vrtenje. Druga\xc4\x8de bi pri zagonu povzro\xc4\x8dili nenadzorovano gibanje verige, zato je tak\xc5\xa1na nevarnost prisotna pri starej\xc5\xa1ih tipih \xc5\xbeag. Zavora verige se lahko aktivira samodejno ob povratnem udarcu in tako prepre\xc4\x8di, da bi se upravljavec po\xc5\xa1kodoval. Seveda se lahko zgodi po\xc5\xa1kodba tudi pri mirujo\xc4\x8di verigi, vendar so pri gibajo\xc4\x8di se verigi po\xc5\xa1kodbe resnej\xc5\xa1e, zato gre to varovanje v prid upravljalcem. Pri povratnem udarcu motorne \xc5\xbeage po navadi pride do resnih po\xc5\xa1kodb glave, obraza, ramen in vratu, v\xc4\x8dasih pa je lahko tak udarec tudi usoden._NEWLINE_Zavoro verige upravljamo z roko, in sicer tako, da ob pritisku nazaj na \xc5\xa1\xc4\x8ditnik zavoro popustimo, \xc4\x8de pa ga spustimo, se zavora aktivira. Vzmetni ukrep omogo\xc4\x8da u\xc4\x8dinkovito zaviranje v sili tako, da zaustavi verigo pri polni mo\xc4\x8di v del\xc4\x8dku sekunde. Za resetiranje tega sistema pa je potrebna konkretna sila._NEWLINE_Zavoro verige lahko zavestno aktivira upravljavec ali pa se aktivira samodejno pri mo\xc4\x8dnem povratnem udarcu. V primeru povratnega po navadi leva roka upravlja\xc4\x8da zdrsne iz ro\xc4\x8daja, s tem pa je spu\xc5\xa1\xc4\x8den \xc5\xa1\xc4\x8ditnik in aktivirana je zavora. Modeli Husqvarne vklju\xc4\x8dujejo tudi povezavo med spro\xc5\xbeilno in zgornjo ro\xc4\x8dico, to pa omogo\xc4\x8da aktiviranje zavore, \xc4\x8de se motorna \xc5\xbeaga nenadoma zasuka navzgor. Taki zavori pravimo "vsiljiva" zavora, kajti aktivacija zavore se bo izvr\xc5\xa1ila tudi takrat, ko upravljavec ne umakne roke iz vrhnjega \xc5\xa1\xc4\x8ditnika oziroma ro\xc4\x8daja._NEWLINE_Zavora se uporabi tudi takrat, ko verigo brusimo na samem me\xc4\x8du, kajti le ta nam omogo\xc4\x8da trdno vpetje verige in prepre\xc4\x8duje, da bi veriga zdrsnila.\n_START_SECTION_\nPovratni udarec motorne \xc5\xbeage\n_START_PARAGRAPH_\nDo povratnega udarca motorne \xc5\xbeage pride takrat, ko med obratovanjem vrh rezalnega me\xc4\x8da pride v stik z relativno mo\xc4\x8dnim ali nepremi\xc4\x8dnim objektom. Obmo\xc4\x8dje, pri katerem bo pri\xc5\xa1lo do povratnega udarca, je zadnja "\xc4\x8detrtina" rezalnega me\xc4\x8da. \xc4\x8ce gledamo me\xc4\x8d s strani, je to obmo\xc4\x8dje na konici rezalnega me\xc4\x8da, in sicer 90\xc2\xb0 kot med sredi\xc5\xa1\xc4\x8dnico rezalnega me\xc4\x8da in sti\xc4\x8di\xc5\xa1\xc4\x8dem med ravnim delom ter vrhnjim zaobljenim delom rezalnega me\xc4\x8da. \xc4\x8ce bo ta del pri\xc5\xa1el v stik na primer s hlodom, bo veriga sicer za\xc4\x8dela rezati les, s tem pa bo tudi ustvarjala silo, katera bo nato potisnila rezalni me\xc4\x8d navzgor. S tak\xc5\xa1nim rezanjem v tem obmo\xc4\x8dju se rezalni me\xc4\x8d po\xc4\x8dasi dviguje, s tem pa ustvarja veliko silo. Nato se lahko v del\xc4\x8dku sekunde veriga zatakne v lesu, to pa dvigne rezalni me\xc4\x8d proti upravlja\xc4\x8du in povzro\xc4\x8di resne po\xc5\xa1kodbe ali celo smrt. V tak\xc5\xa1nem primeru je povratni udarec tako silovit, da se rezalnemu me\xc4\x8du ni mogo\xc4\x8de tako hitro umakniti, sploh \xc4\x8de so upravljal\xc4\x8deva ramena, vrat in glava poravnana z rezalnim me\xc4\x8dom. Takrat se mora upravljavec zanesti samo na zavoro verige in na svojo osebno varovalno opremo, da se po\xc5\xa1kodbe prepre\xc4\x8dijo._NEWLINE_Druga oblika povratnega udarca se lahko pojavi, kadar re\xc5\xbeemo z vrhnjo stranjo rezalnega me\xc4\x8da in nam le tega stisne. V tem primeru lahko \xc5\xbeaga "sko\xc4\x8di" nazaj proti upravlja\xc4\x8du ali pa sili v polo\xc5\xbeaj rezanja s konico in s tem prehaja v polo\xc5\xbeaj klasi\xc4\x8dnega povratnega udarca. Do povratnega udarca lahko pride tudi zaradi spodletelega ali nepravilno izvedenega vrtalnega reza. Vrtalni rez je posebna tehnika, ki zahteva ustrezno usposabljanje in se ne sme uporabljati brez \xc5\xa1olanja.\n_START_SECTION_\nSistemi za zmanj\xc5\xa1evanje povratnega udarca\n_START_PARAGRAPH_\nDale\xc4\x8d najbolj u\xc4\x8dinkovito "orodje" pri prepre\xc4\x8devanju povratnega udarca je usposabljanje izvajalca. Z izogibanjem rezanju s konico rezalnega me\xc4\x8da lahko prepre\xc4\x8dimo povratni udarec. Z ohranjanjem razdalje glave in telesa od sredi\xc5\xa1\xc4\x8da rezanja se lahko izognemo po\xc5\xa1kodbam morebitnega povratnega udarca. Koristen nasvet je, da \xc4\x8de operater ne more prebrati napisa (logotipa) na rezalnem me\xc4\x8du, je preblizu rezalne ravnine in se mora postaviti bolj vstran, da zagotovi varnost. _NEWLINE_Pravilna ostrina oziroma nabru\xc5\xa1enost verige je izjemno pomembna za varnost v tem kontekstu. Topi rezalni zobje verige slabo re\xc5\xbeejo, to pa vodi k ve\xc4\x8dji utrujenosti operaterja in pove\xc4\x8dani obremenitvi rezalnega me\xc4\x8da. Tudi vlo\xc5\xbeki za merjenje globine reza morajo biti vlo\xc5\xbeeni pravilno in ne "prenizko", saj tako pove\xc4\x8damo varnost, da veriga ne zagrabi v les._NEWLINE_Oblika verige igra pri zmanj\xc5\xa1anju povratnega udarca veliko vlogo. Starej\xc5\xa1e, ki \xc5\xa1e niso varnostno oblikovane, imajo le zobe in globinomere. Ti predstavljajo trden rob in tako globinomeri silijo objekt k verigi, s tem pa \xc5\xbeaga sama vodi k povratnemu udarcu. Skrbna vlo\xc5\xbeitev globinomera proti sprednjemu robu za polmer lahko tveganje za povratni udarec nekoliko zmanj\xc5\xa1a. Novej\xc5\xa1e verige z zaporno vodenimi vezmi zapolnijo luknjo pred globinomerom in tako zmanj\xc5\xa1ujejo te\xc5\xbenjo po zgrabitvi verige. Verige s pove\xc4\x8dano varnostjo imajo dodane dodatne odbojne vezi med rezalnimi vezmi, ki vzdr\xc5\xbeujejo skoraj celotno vi\xc5\xa1ino globinomerov ob polnem obsegu verige in zmanj\xc5\xa1ujejo tveganje povratnega udarca na zelo nizkih ravneh. Tak\xc5\xa1ne verige so pogoste vgrajene v motorne \xc5\xbeage za doma\xc4\x8do oziroma amatersko uporabo. Sodobne "profesionalne" verige ponujajo veliko ve\xc4\x8djo zmogljivost kot verige s pove\xc4\x8dano varnostjo, tveganje pa se nadomesti z veliko vi\xc5\xa1jo stopnjo usposobljenosti operaterjev. V resnici pa so \xc5\xa1e vedno varnej\xc5\xa1e od obi\xc4\x8dajnih verig zaradi izbolj\xc5\xa1ane oblike globinomerov._NEWLINE_Tudi oblika rezalnega me\xc4\x8da je pomemben dejavnik pri zmanj\xc5\xa1evanju tveganj povratnega udarca. Ve\xc4\x8dji ko je polmer konice rezalnega me\xc4\x8da, ve\xc4\x8dja je nevarnost povratnega udarca. Motorne \xc5\xbeage za doma\xc4\x8do uporabo, amaterske in vstopne v profesionalni razred, imajo zelo majhne konice. Profesionalni rezalni me\xc4\x8di za gozdarje oziroma za podiranje ve\xc4\x8djih dreves imajo lahko veliko ve\xc4\x8dje konice, saj se pogosto uporabljajo za vrtalne reze in pri podiranju visokih in debelih dreves. Z manj\xc5\xa1o konico bi pri vrtalnih rezih hitro pri\xc5\xa1lo do zagozditve oziroma zastoja verige. Pri paralelno vrtalnih rezih je skoraj nemogo\xc4\x8de, da pride do zastoja z rezalnimi me\xc4\x8di z veliko konico._NEWLINE_Medtem ko je velik poudarek na prepre\xc4\x8devanju povratnega udarca, to ni edina nevarnost, ki pre\xc5\xbei na upravlja\xc4\x8da motorne \xc5\xbeage. Lokalne razmere, usposobljenost operaterja in \xc5\xa1tevilne druge dejavnike je treba upo\xc5\xa1tevati, preden se lahko lotimo \xc5\xbeaganja.\n_START_SECTION_\nVarovalo verige\n_START_PARAGRAPH_\nV primeru, da se veriga sname ali po\xc4\x8di, to varovalo prepre\xc4\x8di, da bi veriga odletela v upravlja\xc4\x8da motorne \xc5\xbeage.\n_START_SECTION_\nVarnostni ro\xc4\x8daj\n_START_PARAGRAPH_\nGumb za motor se upravlja s spro\xc5\xbeilcem pod zadnjim ro\xc4\x8dajem \xc5\xbeage. \xc4\x8ce stikalo nad tem zadnjim ro\xc4\x8dajem ni pritisnjeno, potem se ro\xc4\x8daj ne more premakniti iz neaktivnega oz. nedelovnega polo\xc5\xbeaja in veriga se ne bo premikala._NEWLINE_Varnostni ro\xc4\x8daj prepre\xc4\x8duje, da bi se veriga vrtela, \xc4\x8de je spro\xc5\xbeilec po nesre\xc4\x8di pritisnjen ob oviro, npr. vejo ali grmi\xc4\x8devje. Prav tako prepre\xc4\x8duje aktivacijo ro\xc4\x8daja, ko posku\xc5\xa1a\xc5\xa1 v\xc5\xbegati \xc5\xbeago na tleh, z eno nogo znotraj zadnjega ro\xc4\x8daja. Varnostni ro\xc4\x8daj je v tem primeru dodaten nivo za\xc5\xa1\xc4\x8dite, ker naj bi bila blokada verige vklju\xc4\x8dena pred v\xc5\xbeigom \xc5\xbeage v vsakem primeru. Model na sliki ima pove\xc4\x8dano stikalo, ki, \xc4\x8de je pritisnjeno, prav tako aktivira blokado verige tako, da takoj ustavi vrte\xc4\x8do se verigo kot tudi deaktivira ro\xc4\x8daj.\n_START_SECTION_\nStikalo vklop/izklop\n_START_PARAGRAPH_\nStart/stop gumb ustavi motor s prepre\xc4\x8ditvijo zgorevanja nekak\xc5\xa1ne tuljave. Ustrezno mora biti ozna\xc4\x8den s stop polo\xc5\xbeajem. Gumb mora biti narejen tako, da ima pozitivni \xc2\xbbklik\xc2\xab\xc2\xa0ukrep, da se ne more po nesre\xc4\x8di premakniti, tudi \xc4\x8de \xc5\xbeaga vibrira pod te\xc5\xbekim bremenom.  _NEWLINE_\xc4\x8ce se gumb premakne na stop polo\xc5\xbeaj medtem, ko je upravljavec sredi kon\xc4\x8dnega reza med podiranjem/\xc5\xbeaganjem drevesa, bo prisotna vsaj zamuda, ki pove\xc4\x8da mo\xc5\xbenost, da drevo pade na nekontroliran na\xc4\x8din. \xc5\xbdaga se lahko tudi zaustavi med \xc5\xbeaganjem, pri tem pa upravljavec potrebuje dodaten \xc4\x8das, da jo osvobodi pod nevarnim drevesom. Gumb, ki je slabo postavljen na start polo\xc5\xbeaj, lahko ravno tako predstavlja nevarnost, ker lahko \xc5\xbeaga takrat za\xc4\x8dne delovati neprimerno, kot npr. pri preverjanju tlaka ali ocenjevanju funkcije start gumba. _NEWLINE_\xc4\x8ce je upravljavec po\xc5\xa1kodovan med delom z \xc5\xbeago, mora tisti, ki je prisoten, vsko\xc4\x8diti in ugasniti \xc5\xbeago. Tisti, ki je prisoten, morda ni seznanjen z \xc5\xbeago, zato mora biti zmo\xc5\xbeen prepoznati start/stop gumb po oznakah. _NEWLINE_Po navadi gumb zdru\xc5\xbeuje du\xc5\xa1ilno loputo, start ro\xc4\x8daj, nastavitveni in v\xc5\xbeigalni gumb v zdru\xc5\xbeen kontrolni vzvod. Druge znamke \xc5\xbeag imajo tudi lo\xc4\x8dene gumbe za vse tri, ali pa kombiniran start ro\xc4\x8daj in du\xc5\xa1ilno loputo z lo\xc4\x8denim v\xc5\xbeigalnim stikalom. \xc4\x8ce gumb ne deluje, se \xc5\xbeago lahko zagotovo ustavi z du\xc5\xa1ilno loputo/gumbom, s katerim zalije\xc5\xa1 motor.\n_START_SECTION_\nCentrifugalna sklopka\n_START_PARAGRAPH_\nCentrifugalna sklopka odklopi verigo od motorja, samo ko je motor v praznem teku, s tem da vklopi delovanje avtomati\xc4\x8dno, ko je ro\xc4\x8daj pritisnjen in je motor pri polni hitrosti. Namen te sklopke je prepre\xc4\x8diti, da bi se veriga vrtela, ko je \xc5\xbeaga v praznem teku in za\xc4\x8dasno ne re\xc5\xbee. V praznem teku se veriga naj ne bi premikala. _NEWLINE_Veliko zadaj-dr\xc5\xbee\xc4\x8dih veri\xc5\xbenih \xc5\xbeag se uporablja v stanju, ki je posledica slabega vzdr\xc5\xbeevanja, kjer je prisoten vlek sklopke, tako da se v praznem teku veriga ne premika po\xc4\x8dasi. Za \xc5\xbeage, ki se jih dr\xc5\xbei od zgoraj, je to zelo nevarno, zato morata biti sklopka in blokada verige na taki \xc5\xbeagi vedno pravilno delujo\xc4\x8da.\n_START_SECTION_\nProti \xe2\x80\x93 vibracijski sitem\n_START_PARAGRAPH_\nPredolgo izpostavljanje pretiranemu tresenju lahko pri uporabniku povzro\xc4\x8di sindrom vibracije roke (HAVS) oziroma bele prste. To je lahko trajna poklicna po\xc5\xa1kodba. Motorne \xc5\xbeage so razdeljene na dva dela, ki pripomoreta k zmanj\xc5\xa1anju vibracij. Prvi del sestavljata list in motor. Ko z verigo re\xc5\xbeemo, nastajajo na tem delu zelo mo\xc4\x8dni tresljaji. Drugi del pa je sestavljen iz ro\xc4\x8dajev in kontrol za upravljanje stroja. To je del, ki ga uporabnik med delom dr\xc5\xbei v roki. Ta dva dela sta torej skupaj spojena in vgrajena v motorno \xc5\xbeago in omogo\xc4\x8data vzmetenje._NEWLINE_Vzmetenje nam omogo\xc4\x8dajo tudi kovinske vzmeti in gumijasti obro\xc4\x8di. Kovinske vzmeti so bolj masivne, gumijasti obro\xc4\x8di pa zagotavljajo bolj\xc5\xa1e tesnjenje._NEWLINE_Mnoge sodobne \xc5\xbeage vklju\xc4\x8dujejo elektri\xc4\x8dno ogrevane ro\xc4\x8daje, kar pomaga prepre\xc4\x8diti HAVS, saj s tem spodbujajo pretok krvi v prste. Modeli, ki imajo mo\xc5\xbenost elektri\xc4\x8dno ogrevanih ro\xc4\x8dajev, imajo za \xc5\xa1tevilko modela kon\xc4\x8dnico G.\n_START_SECTION_\nZadnji ro\xc4\x8daj\n_START_PARAGRAPH_\nSprednji in zadnji ro\xc4\x8daji pri motornih \xc5\xbeagah so name\xc5\xa1\xc4\x8deni tako, da zagotavljajo dovolj dober nadzor nad vzvodom in da zagotovijo dolo\xc4\x8deno stopnjo nadzora v primeru povratnega udarca._NEWLINE_Kontrole za upravljanje motorne \xc5\xbeage, kot so loputa za plin in ro\xc4\x8dka za v\xc5\xbeig, so name\xc5\xa1\xc4\x8dene tako, da lahko delujejo in nam hkrati zagotavljajo dober oprijem zadnjega ro\xc4\x8daja._NEWLINE_Motorne \xc5\xbeage ne moremo upravljati samo z eno roko, saj to ni le nesmiselno, ampak tudi zelo neprakti\xc4\x8dno.\n_START_SECTION_\nMotorne \xc5\xbeage z zgornjim ro\xc4\x8dajem\n_START_PARAGRAPH_\nMotorne \xc5\xbeage z zgornjimi ro\xc4\x8daji_NEWLINE_Motorne \xc5\xbeage z zgornjimi ro\xc4\x8daji so tiste \xc5\xbeage, pri katerih je na\xc5\xa1a varnost ogro\xc5\xbeena namerno, saj omogo\xc4\x8dajo uporabo s samo eno roko. Take \xc5\xbeage se ve\xc4\x8dinoma uporablja pri delu na vi\xc5\xa1ini, kot je na primer delo na drevesu. V vseh drugih primerih bi morali urediti rezalni del, da bi lahko \xc5\xbeago brez problema dr\xc5\xbeali z dvema rokama. Bilo bi veliko la\xc5\xbeje in varnej\xc5\xa1e._NEWLINE_Na motorni \xc5\xbeagi z vrhnjim dr\xc5\xbealom so naprave za nadzor krmiljenja preselili z zadnjega ro\xc4\x8daja na vrh \xc5\xbeage. To daje ravnote\xc5\xbeje \xc5\xbeagi, tako da se lahko sedaj uporablja le eno roko. Prednji ro\xc4\x8daj ostaja enak. Ro\xc4\x8dica zavora verige je obi\xc4\x8dajno lo\xc4\x8dena, namesto da bi bili zdru\xc5\xbeeni v za\xc5\xa1\xc4\x8ditno palico za roko._NEWLINE_V ve\xc4\x8dini primerov motorne \xc5\xbeage z zgornjimi ro\xc4\x8daji uporabljamo obe roki. Upravljanje samo z eno roko ni priporo\xc4\x8dljivo. To storimo samo, ko je to res nujno, kot na primer, ko je druga roka zasedena z dr\xc5\xbeanjem in plezanjem. Na tleh se tak sistem dr\xc5\xbeanja z eno roko na\xc4\x8deloma ne uporablja. _NEWLINE_Zaradi narave dela na vi\xc5\xa1ini in zaradi te\xc5\xbeav pri vedno novem v\xc5\xbeigu \xc5\xbeage, motor pogosto \xc5\xa1e vedno te\xc4\x8de, ko se ne uporablja za \xc5\xbeaganje v tistem trenutku. Zato je \xc5\xa1e posebej pomembno, da centrifugalna sklopka deluje pravilno, tako da se veriga ne vrti, ko je motor v prostem teku. Ro\xc4\x8dna zavora verige mora delovati tudi, ko dejansko ni potrebna, zato imajo \xc5\xbeage z zgornjim ro\xc4\x8dajem  obi\xc4\x8dajno preprost vzvod za upravljanje zavore._NEWLINE_Po mnogih zakonodajah je uporaba in celo nakup zgoraj omenjene \xc5\xbeage omejen na tiste, ki imajo ustrezno potrdilo o usposobljenosti za njihovo uporabo.\n_START_SECTION_\nSprednje varovalo roke\n_START_PARAGRAPH_\nZadnje varovalo roke varuje uporabnikovo desno roko pred udarci, zlomi ali da bi se snela veriga. Prav tako omogo\xc4\x8da ta zadnji del \xc5\xbeage, da jo uporabnik odlo\xc5\xbei in na novo pripravi za za\xc4\x8detek. To je \xc5\xa1e posebej uporabno za hladne motorje in ve\xc4\x8dje (70 ccm +) \xc5\xbeage.\n_START_SECTION_\nIzpuh\n_START_PARAGRAPH_\nIzpu\xc5\xa1ni sistem usmerja vro\xc4\x8de in zdravju \xc5\xa1kodljive pline, ki prihajajo s strani motorne \xc5\xbeage, stran od uporabnika. Pokvarjen izpu\xc5\xa1ni sistem povzro\xc4\x8da veliko hrupa, zmanj\xc5\xa1a mo\xc4\x8d motorja in lahko uporabnika izpostavi nevarnim stopnjam izpu\xc5\xa1nih plinov. Lahko pa pove\xc4\x8da mo\xc5\xbenost, da bi se uporabnik po nesre\xc4\x8di dotaknil izjemno vro\xc4\x8de kovine, ki je del izpuha. Ve\xc4\x8dina modelov je opremljenih z v\xc5\xbeigalnim zaslonom, poleg so vklju\xc4\x8deni tudi glu\xc5\xa1niki. Iskra zaslona prepre\xc4\x8duje iskrenje, ki se odvaja iz izpu\xc5\xa1nih plinov in s potencialno v\xc5\xbeigom \xc5\xbeagovine. Steklen zaslon tudi zmanj\xc5\xa1uje hrup.\n_START_SECTION_\nRo\xc4\x8dni/O\xc4\x8desni/U\xc5\xa1esni za\xc5\xa1\xc4\x8ditni simboli\n_START_PARAGRAPH_\nV EU je zakonska zahteva, ki dolo\xc4\x8da, da morajo motorne \xc5\xbeage imeti dolo\xc4\x8dene standardizirane opozorilne nalepke, ki opozarjajo na nevarnosti povratnega udarca, pa tudi pojasnila, da je treba uporabljati za\xc5\xa1\xc4\x8ditno obleko.\n_START_SECTION_\n\xc5\xbdagin list/me\xc4\x8d\n_START_PARAGRAPH_\nRezalna veriga je dovolj ostra, da bi povzro\xc4\x8dila po\xc5\xa1kodbe tudi, \xc4\x8de se ne uporablja. Plasti\xc4\x8dni pokrov varuje verigo, ko je \xc5\xbeaga v skladi\xc5\xa1\xc4\x8du ali pa se preva\xc5\xbea. Prav tako \xc5\xa1\xc4\x8diti pred po\xc5\xa1kodbami verige, na primer udarnega stika z betonskimi tlemi.'